باتا

اتأسست شركه "باتا للأحذيه" سنه 1894 فى قريه زلين فى جنوب جمهوريه التشيك , بواسطه "توماس باتا" مع أخوه "أنطونين" و أخته "أنّا". وفى صيف سنه 1895 اتعرضت الشركه لمشاكل ماليه و ديون متراكمه, فقرر توماس صناعه الأحذيه من قماش الخيش بالاضافه للجلد.
 باتا مصر 
وصلت "باتا" لمصر فى تلاتينات القرن الماضى, و حققت انتشار واسع بين مختلف فئات المجتمع المصرى و حققت نجاح كبير, بسبب أناقتها و جودتها و أسعارها المتوسطه على اختلاف انواعها من أحذيه رجالى و حريمى و أحذيه الأطفال, بالاضافه الى "الكوتشى الأبيض" اللى اشتهرت بيه الشركه. و اشتهرت باتا بوضع "لبيسه" مع كل حذاء بيتم بيعه, عشان يسهل على المستهلك لبس الحذاء.

"باتا" عملت مصنع للشركه فى القاهره بشارع عماد الدين, بالاضافه لعدد من الفروع بمختلف المحافظات, و فضل الحذاء الاولانى فى مصر لحد تأميمها سنه 1961 و انفصلت عن الشركه الأم فى التشيك, و اتصنفت كواحده من الشركات التابعه للشركه القابضه للصناعات الكيماويه, و بتشتغل فى انتاج و توزيع الأحذيه لكن بشهره و جوده أقل.

بعد تأميم الشركه و على مدار سنين , اتعرضت الشركه لأزمات و خساير , اللى خلا أوضاعها تدهور لحد تصفيه حوالى 186 فرع من فروع الشركه لعجزها عن تحقيق أى ربحيه و فضل 126 فرع.

 العلامات التجاريه لأحذيه باتا 
 Bata (تُلفظ باتشا Baťa فى جمهوريه التشيك)
 Bata Comfit (أحذيه مريحه)
 Ambassador (أحذيه رجاليه رسميه)
 North Star (أحذيه للمدينه)
 Weinbrenner (أحذيه شبابيه مقاومه للعوامل الجويه)
 Marie Claire (أحذيه نسائيه)
 SunDrops (أحذيه نسائيه)
 Bubblegummers (أحذيه للأطفال)
 Baby Bubbles (أحذيه للأطفال)
 Safari (أحذيه للأسفار)
 Power (أحذيه رياضيه)
 Patapata (أحذيه خفيفه)
 Toughees (أحذيه مدرسيه)
 Verlon (أحذيه مدرسيه)
 Teener (أحذيه مدرسيه)
 Bata Industrials (أحذيه الأمان للعمال)
 متحف باتا للأحذيه 
متحف باتا للأحذيه (Bata Shoe Museum) هو متحف موجود وسط مدينه تورنتو فى كندا أنشأه مالكو شركه أحذيه باتا.

المتحف بيجمع الأحذيه من مختلف اماكن العالم و بيحفظها و بيعرضها. و بتتوفر فيه أربعه معارض, تلاته منها مؤقته و معرض دايم, بالاضافه لعروض و أنشطه عائليه. بتحتوى المجموعه حوالى 10000 ماده عبر التاريخ لحد وقتنا, و هو بيعتبر المتحف الاكبر و ممكن الوحيد فى القاره الأمريكيه المتخصص بالأحذيه.

 مصادر 


ملف:Bata.svg

تصنيف:شركات